ગેજેટ ડેસ્કઃ આજે (12 સપ્ટેમ્બર) ભારતીય સમયાનુસાર રાતે 10ઃ30 કલાકે વિશ્વની સૌથી મોટી સ્માર્ટફોન કંપની એપલ પોતાની ઇવેન્ટ શરૂ કરશે. એપલ ઇવેન્ટમાં ત્રણ આઇફોન લોન્ચ થવાના અહેવાલ છે. કંપનીના કેલિફોર્નિયાના ક્યૂપરટિનો સ્થિત હેડક્વાર્ટરમાં સ્ટીવ જોબ્સ થિયેટરમાં એપલની ઇવેન્ટ યોજાશે. અહેવાલો અનુસાર, આ ઇવેન્ટમાં કંપની ગત વર્ષે લોન્ચ કરેલા આઇફોન Xનું અપગ્રેડ વર્ઝન iPhone XS અને મોટી સ્ક્રીનવાળો iPhone XS Max (Plus નહીં) લોન્ચ કરશે. તેની સાથે સૌથી સસ્તા iPhone Xc/ Xrને પણ લોન્ચ કરવામાં આવી શકે છે. આ ઇવેન્ટમાં મોટી સ્ક્રીનવાળી સીરિઝ 4ની એપલ વોચ પણ લોન્ચ થઇ શકે છે.